ddrg/super_eurlex huggingface dataset:
B4-1013 και 1026/95

Ψήφισμα σχετικά με την κράτηση του κ. Harry WU

Το Ευρωπαϊκό Κοινοβούλιο,

A. λαμβάνοντας υπόψη ότι ο Harry Hongda Wu, επί πολλά έτη πολιτικός κρατούμενος στην Κίνα και τώρα Αμερικανός πολίτης, προέβη σε δήλωση ενώπιον της Υποεπιτροπής Ανθρωπίνων Δικαιωμάτων του Κοινοβουλίου, στα πλαίσια της έκθεσής του της 9ης Φεβρουαρίου 1994, σχετικά με το σεβασμό των ανθρωπίνων δικαιωμάτων και την οικονομική εκμετάλλευση των κρατουμένων και των παιδιών σε ολόκληρο τον κόσμο ((ΕΕ C 61 της 28.02.1994, σ. 106)),

Β. λαμβάνοντας υπόψη ότι ο κ. Wu μετέβη στην Κίνα έχοντας αμερικανικό διαβατήριο εν ισχύι καθώς και κινεζική θεώρηση (βίζα) εν ισχύι και κατά την είσοδό του στην χώρα από το Καζαχστάν συνελήφθη από τις κινεζικές αρχές, όπως ανακοινώθηκε στην Πρεσβεία των Ηνωμένων Πολιτειών στο Πεκίνο στις 23 Ιουνίου 1995,

Γ. λαμβάνοντας υπόψη ότι στις 8 Ιουλίου 1995 ο κ. Wu κατηγορήθηκε από τις ως άνω κινεζικές αρχές για «κατασκοπεία, αγορά μυστικών πληροφοριών και κλοπή μυστικών εγγράφων» και διατρέχει τον κίνδυνο ισόβιας κάθειρξης,

Δ. λαμβάνοντας υπόψη ότι ο κ. Harry Wu είναι αναγνωρισμένος αγωνιστής υπέρ των ανθρωπίνων δικαιωμάτων και επικριτής του κινεζικού σωφρονιστικού συστήματος, ευρύτερα γνωστού υπό το όνομα laogai, και ότι έχει ανακηρυχθεί στις 17 Μαρτίου 1995 επίτιμος πολίτης της πόλεως Bθgles της Γαλλίας,

Ε. λαμβάνοντας υπόψη ότι στις σχέσεις της με τρίτες χώρες η Ευρωπαϊκή Ένωση αποδίδει ιδιαίτερη σημασία στην αρχή του σεβασμού των ανθρωπίνων δικαιωμάτων,

Το Ευρωπαϊκό Κοινοβούλιο,

1. καταδικάζει τη σύλληψη του κ. Harry Wu και απαιτεί την άμεση και άνευ όρων απόλυσή του[semigr ]

2. ζητεί από την Επιτροπή και το Συμβούλιο να ασκήσουν την επιρροή τους για να προασπίσουν την ασφάλεια και υγεία του κ. Wu και να εξασφαλίσουν την απόλυσή του[semigr ]

3. αναθέτει στον Πρόεδρό του να διαβιβάσει το παρόν ψήφισμα στο Συμβούλιο και την Επιτροπή καθώς και στις κυβερνήσεις των Ηνωμένων Πολιτειών και της Λαϊκής Κίνας.
B4-1254 και 1290/95

Ψήφισμα σχετικά με την επιδημία χολέρας στο Πράσινο Ακρωτήριο

Το Ευρωπαϊκό Κοινοβούλιο,

Α. έχοντας υπόψη ότι η επιδημία χολέρας που ενέσκηψε και εξακολουθεί να μαστίζει το Πράσινο Ακρωτήριο, ιδίως δε την πόλη Praia, πρωτεύουσα της χώρας, έχει ήδη προκαλέσει τον θάνατο 220 ατόμων, ενώ έχουν διαπιστωθεί πάνω από 10.000 κρούσματα,

Β. έχοντας επίγνωση των δυσμενών συνθηκών που επικρατούν στα νοσοκομειακά ιδρύματα του Πράσινου Ακρωτηρίου, συγκεκριμένα δε της έλλειψης τεχνικών μέσων και ανθρώπινων πόρων που καθιστούν δυσχερέστατη την περίθαλψη των θυμάτων, καθώς και την πρόληψη της εξάπλωσης της επιδημίας,

Γ. έχοντας υπόψη ότι οι αρχές του Πράσινου Ακρωτηρίου καταβάλλουν αποτελεσματικές προσπάθειες για την καταπολέμηση της επιδημίας, και ανησυχούν λόγω των πλημμελών συνθηκών υγιεινής σε πολλές περιοχές της χώρας, που έχουν ως αποτέλεσμα οι άνθρωποι να καθίστανται πλέον ευπρόσβλητοι σε περίπτωση εμφάνισης επιδημίας,

Δ. έχοντας υπόψη ότι η χολέρα είναι επιδημία που ενσκήπτει τακτικά και σημειώνει εξάρσεις με πάμπολλα θύματα, ιδίως δε στην Αφρική,

Ε. έχοντας υπόψη ότι σε λοιμώδεις καταστάσεις που χρήζουν άμεσης αντιμετώπισης η αντίδραση είναι συνήθως σπασμωδική και επί του παρόντος δεν υπάρχει οιοσδήποτε συντονισμός σε διεθνές επίπεδο που θα εξασφάλιζε αποτελεσματική και ταχεία βοήθεια σε καταστροφές αυτού του τύπου, με αποτέλεσμα να δημιουργείται σύγχυση και, ενίοτε, ανώφελος κατακερματισμός των προσπαθειών,

ΣΤ. τονίζοντας ότι το Πράσινο Ακρωτήριο έχει ανέκαθεν συνεργασθεί υποδειγματικά με την Ευρωπαϊκή Ένωση,

Το Ευρωπαϊκό Κοινοβούλιο,

1. εκφράζει τη θλίψη του προς τα θύματα της χολέρας στο Πράσινο Ακρωτήριο και τις οικογένειές τους;

2. εκφράζει τον φόβο του για την επιδημία χολέρας στο Πράσινο Ακρωτήριο, ιδίως δε στην πόλη Praia και τη νήσο Sγo Vicente, και αναγνωρίζει ότι είναι ανάγκη να ληφθούν αυστηρά μέτρα για τον έλεγχο της επιδημίας;

3. καλεί την Επιτροπή και το Συμβούλιο να προβούν σε διαβήματα προς την εκτελεστική επιτροπή της Π.Ο.Υ. για να ενεργοποιηθούν οι μηχανισμοί που θα καταστήσουν δυνατή τη λήψη επειγόντων μέτρων, στο πλαίσιο των αρμοδιοτήτων και των πόρων της εν λόγω οργάνωσης, με σκοπό την αντιμετώπιση καταστάσεων που απαιτούν άμεση επέμβαση;

4. καλεί την Επιτροπή να διατηρήσει τη στρατηγική βοήθειά της προς το Πράσινο Ακρωτήρι και να παράσχει ειδική και επείγουσα βοήθεια προς ενίσχυση της καταπολέμησης της επιδημίας της χολέρας;

5. αναθέτει στον Πρόεδρό του να διαβιβάσει το παρόν ψήφισμα στην Επιτροπή, το Συμβούλιο, την Κυβέρνηση της Δημοκρατίας του Πράσινου Ακρωτηρίου καθώς και την Π.Ο.Υ.
Β4-1387, 1394 και 1418/95

Ψήφισμα σχετικά με την παράνομη σύλληψη και κράτηση του Κύπριου εθνοφρουρού Γιώργου Καροτσάκη από τις τουρκικές δυνάμεις κατοχής στο βόρειο τμήμα της Κύπρου

Το Ευρωπαϊκό Κοινοβούλιο,

Α. έχοντας υπόψη την απαγωγή και σύλληψη του 18χρονου Κύπριου Γιώργου Καροτσάκη στις 3 Νοεμβρίου 1995 από τις τουρκικές δυνάμεις κατοχής,

Β. έχοντας υπόψη ότι ο εθνοφρουρός συνελήφθη άοπλος,

Γ. έχοντας υπόψη την άρνηση του κατοχικού καθεστώτος να ελευθερώσει τον εθνοφρουρό και να επιτρέψει σε μέλη της οικογενείας του να τον επισκεφτούν,

Το Ευρωπαϊκό Κοινοβούλιο,

1. καταδικάζει αυτή την παράνομη σύλληψη και παρατεινόμενη κράτηση του Γιώργου Καροτσάκη[semigr ]

2. καταδικάζει άλλη μία φορά τη συνεχιζόμενη παράνομη κατοχή εδάφους της Κυπριακής Δημοκρατίας από τα τουρκικά στρατεύματα[semigr ]

3. ζητεί από τις τουρκικές δυνάμεις κατοχής την άμεση και άνευ όρων απελευθέρωσή του[semigr ]

4. υπενθυμίζει τη θέση του ότι όλα τα ξένα στρατεύματα πρέπει να αποσυρθούν από το έδαφος της Κυπριακής Δημοκρατίας[semigr ]

5. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, στην Επιτροπή, καθώς και στην Κυπριακή και Τουρκική κυβέρνηση[semigr ]
B4-1121, 1141, 1148, 1153, 1160 και 1176/95

Ψήφισμα σχετικά με την τρομοκρατία στη Γαλλία

Το Ευρωπαϊκό Κοινοβούλιο,

Α. εξοργισμένο λόγω του κύματος τρομοκρατικών επιθέσεων σε δημόσιους χώρους στη Γαλλία που, από τις 25 Ιουλίου, έχουν στοιχίσει επτά νεκρούς και μερικές δεκάδες τραυματίες και δημιούργησαν κλίμα ανασφάλειας στον πληθυσμό,

Β. αναγνωρίζοντας την ιδιαίτερη ευθύνη που έχουν τα κράτη μέλη για την καταπολέμηση της τρομοκρατίας μέσα στην ΕΕ, επιμένοντας όμως ότι θα πρέπει στην προσπάθεια αυτή να συνεργάζονται επίσης με άλλα δημοκρατικά κράτη[semigr ]

Γ. έχοντας υπόψη ότι κάθε βόμβα στόχευε στο να σκοτώσει όσο το δυνατόν μεγαλύτερο αριθμό αθώων θυμάτων, μεταξύ των οποίων και μαθητές ενός σχολείου,

Δ. λαμβάνοντας υπόψη ότι είναι επικίνδυνο να διατηρείται στην κοινή γνώμη η ιδέα ότι υπάρχει κάποια σχέση μεταξύ της κατάργησης των εσωτερικών συνόρων και του κινδύνου για την εσωτερική ασφάλεια,

Το Ευρωπαϊκό Κοινοβούλιο,

1. εκφράζει την αλληλεγγύη του προς τις οικογένειες των θυμάτων μπροστά στη φρίκη των τρομοκρατικών ενεργειών που διαπράττονται στο γαλλικό έδαφος[semigr ]

2. εκφράζει, επίσης, τη λύπη του για τις επιθέσεις που διαπράχθηκαν στο Ισραήλ, στο Τελ Αβίβ στις 24 Ιουλίου και στην Ιερουσαλήμ στις 21 Αυγούστου[semigr ]

3. καταδικάζει την τυφλή βία των εγκληματικών αυτών πράξεων και καταγγέλλει τον κυνικό ρατσισμό που είχε ως στόχο τα παιδιά ενός σχολείου στη Villeurbanne,

4. χαιρετίζει την ψυχραιμία του πληθυσμού της Γαλλίας που δεν αφήνεται να παρασυρθεί στη δημιουργούμενη σύγχυση μεταξύ ισλαμισμού και τρομοκρατίας, σύγχυση η οποία οδηγεί στην ξενοφοβία[semigr ]

5. καλεί τα κράτη που έχουν υπογράψει τη Σύμβαση του Σέγκεν να ενισχύσουν την επαγρύπνησή τους στα εξωτερικά σύνορα της Ένωσης και να χρησιμοποιήσουν όλα τα μέσα που παρέχει η Συνθήκη για τη βελτίωση της ασφάλειας στο έδαφός τους[semigr ] ζητεί από όλα τα κράτη μέλη να ενισχύσουν τη συνεργασία των υπηρεσιών ασφαλείας τους καθώς και των δικαστικών τους οργάνων, τόσο μεταξύ τους όσο και με τα ομόλογα όργανα άλλων δημοκρατικών κρατών που αντιμετωπίζουν ανάλογες απειλές[semigr ]

6. ζητεί, ιδίως, από τα κράτη μέλη να εφαρμόσουν τις διεθνείς συμβάσεις κατά της τρομοκρατίας και να διασφαλίσουν την απέλαση υπόπτων δημοκρατών ή να εξασφαλίσουν ότι προσάγονται στη δικαιοσύνη στις χώρες όπου συνελήφθησαν[semigr ]

7. καλεί τη γαλλική κυβέρνηση να θέσει τα πάντα σε εφαρμογή για να εντοπίσει και εξαρθρώσει τα δίκτυα των τρομοκρατών καθιστώντας τα ακίνδυνα[semigr ]

8. καλεί τις κυβερνήσεις των κρατών μελών και τις αρχές της Ευρωπαϊκής Ένωσης να λάβουν αποτελεσματικά μέτρα κατά των χωρών που υποστηρίζουν και χρηματοδοτούν την τρομοκρατία[semigr ]

9. αναθέτει στον Πρόεδρό του να διαβιβάσει το παρόν ψήφισμα στην Επιτροπή, το Συμβούλιο, καθώς και τις κυβερνήσεις των κρατών μελών.
B4-1115, 1117, 1124, 1159 και 1179/95

Ψήφισμα σχετικά με τις πυρκαγιές δασών στα Κανάρια, τη Μινόρκα και τη Ταραγκόνα

Το Ευρωπαϊκό Κοινοβούλιο,

Α. έχοντας υπόψη τις σοβαρές δασικές πυρκαγιές που έπληξαν τη νήσο Μινόρκα στα τέλη Αυγούστου και που προκλήθηκε μετά από πτώση κεραυνού, στα δάση του αρχιπέλαγους των Καναρίων, που μόνο μέσα στον Ιούλιο του 1995 στοίχισαν την απώλεια πάνω από 1.000 εκταρίων δασών στη νήσο Τενερίφη, στην Sierra de Cardσ (Tarragona), στα όρια των Δήμων του Perellσ, της Rasquera, του Tivenys και της Tortosa,

Β. διαπιστώνοντας ότι είναι δύσκολο να εκτιμηθούν οι ζημιές που προκλήθηκαν από την απώλεια της πευκόφυτης και πριν άφυτης περιοχής στα όρια του Μερκαδάλ, που θεωρείται ένας από τους πνεύμονες της νήσου Μινόρκας, και τις καταστρεπτικές συνέπειες στο όρος Εσπεράντσα (Santa Cruz de Tenerife),

Γ. θεωρώντας ότι οι οικολογικές επιπτώσεις της πυρκαγιάς αυτής θα είναι σημαντικές και ιδιαίτερα πολύπλοκες λόγω του πρόσθετου νησιωτικού χαρακτήρα της περιοχής,

Δ. λαμβάνοντας υπόψη ότι η οροσειρά Cardo είναι μια ζώνη που έχει χαρακτηρισθεί ως φυσικού ενδιαφέροντος λόγω της χλωρίδας και της πανίδας της και, επιπλέον, επηρεάζει το σχέδιο ανάπτυξης του αγροτικού τουρισμού και την πλωϊμότητα του ποταμού Ebro,

Ε. λαμβάνοντας υπόψη ότι η συνεχιζόμενη ξηρασία αποτελεί ιδιαίτερα σοβαρό παράγοντα αύξησης του κινδύνου εκδήλωσης πυρκαγιών,

ΣΤ. υπενθυμίζοντας ότι το πρωτόκολλο 15 που έχει προσαρτηθεί στη Συνθήκη ΕΚ, προβλέπει ότι τα κοινοτικά ταμεία συνοχής αφορούν, πέρα από τα μεγάλα διευρωπαϊκά δίκτυα, και περιβαλλοντικά προγράμματα,

Ζ. υπενθυμίζοντας επίσης ότι η δήλωση αριθ. 26 που έχει προσαρτηθεί στην εν λόγω Συνθήκη, προβλέπει ειδική αντιμετώπιση, λόγω της εξαιρετικά απόκεντρης θέσης τους και της νησιωτικής τους φύσεως, των εξόχως απομακρυσμένων περιοχών της Κοινότητας,

Το Ευρωπαϊκό Κοινοβούλιο,

1. εκφράζει την πλήρη αλληλεγγύη του προς τους πληγέντες και ζητεί από την Επιτροπή να χορηγήσει επείγουσα οικονομική βοήθεια στις κοινότητες που επλήγησαν από αυτές τις δασικές πυρκαγιές[semigr ]

2. ζητεί από την Επιτροπή τη σύσταση ειδικών σωμάτων ετοιμότητας στο πλαίσιο της πολιτικής άμυνας, για να μπορούν να στηρίζουν συντονισμένα και αποτελεσματικά τον εκ των πραγμάτων μειωμένο εξοπλισμό πυρασφάλειας των μικρότερων κοινοτικών νήσων[semigr ] ζητεί επίσης από την Επιτροπή να εξετάσει την δυνατότητα εκπόνησης μελετών σχετικά με τη διατήρηση της δασικής κληρονομιάς των περιοχών της Ένωσης που πλήττονται περισσότερο από πυρκαγιές[semigr ]

3. ζητεί από την Επιτροπή και το Συμβούλιο, με βάση τον Κανονισμό (ΕΟΚ) 2158/92, να προβούν σε κάθε δυνατή προσπάθεια οικονομικής φύσεως με στόχο την αναγέννηση και την αναδάσωση των κατεστραμένων από τη φωτιά ζωνών[semigr ]

4. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή, στις κυβερνήσεις των κρατών μελών, στην κυβέρνηση των Καναρίων Νήσων, στην Αυτόνομη Περιφερειακή Κυβέρνηση της Καταλωνίας, στο Νησιωτικό Συμβούλιο της Μινόρκας και στις αρχές των προαναφερθεισών κοινοτήτων.
B4-1126/95

Ψήφισμα σχετικά με τις μεροληπτικές δίκες στην Κένυα

Το Ευρωπαϊκό Κοινοβούλιο,

Α. έχοντας υπόψη την περίπτωση του Koigi Wa Wamwere, έναν υποστηρικτή των ανθρωπίνων δικαιωμάτων στην Κένυα και των τριών συγκρατουμένων του - Charles Kouria, Wamwere, James Maigwa G. G. Njugauna Ngengi - των οποίων η δίκη διεκόπη απότομα στις 11 Ιουλίου 1995 επειδή αρνήθηκαν στο συνήγορό τους το δικαίωμα να υποβάλει προφορικώς τις τελικές παρατηρήσεις τους, πράγμα που παραβιάζει τόσο τη διεθνή Συμφωνία για τα Αστικά και Πολιτικά Δικαιώματα όσο και τον Αφρικανικό Χάρτη των Δικαιωμάτων του Ανθρώπου και των Λαών, συμβάσεις που έχει κυρώσει η Κένυα,

Β. επισημαίνοντας ότι πριν από την ημερομηνία αυτή, είχε επιτραπεί στην εισαγγελική αρχή να παρουσιάσει τις τελικές παρατηρήσεις της προφορικώς επί δύο εβδομάδες,

Γ. εκφράζοντας τον αποτροπιασμό του για το γεγονός ότι 4 άτομα - που όλα έχουν θεωρηθεί ως κρατούμενοι για λόγους συνείδησης - αν καταδικασθούν κινδυνεύουν να τους επιβληθεί η ποινή του θανάτου,

Δ. εκφράζοντας ανησυχία από τις εκθέσεις των διεθνών παρατηρητών για θέματα ανθρωπίνων δικαιωμάτων και νομικών που παρέστησαν στη δίκη ότι οι τέσσερις κατηγορούμενοι δεν έτυχαν δίκαιης δίκης σύμφωνα με τα διεθνή πρότυπα,

Ε. θεωρώντας ότι η υπόθεση αυτή εντάσσεται σε σχέδιο των αρχών της Κένυας για παρενόχληση και εξευτελισμό των ατόμων που δραστηριοποιούνται για θέματα ανθρωπίνων δικαιωμάτων καθώς και των πολιτικών αντιφρονούντων,

ΣΤ. χαιρετίζοντας την πρόσφατη δημόσια καταδίκη των επιδόσεων της Κένυας σε θέματα ανθρωπίνων δικαιωμάτων εκ μέρους της Βαρώνης Lynda Chalker, υπουργού του ΗΒ για θέματα συνεργασίας, πριν από τη συνάντησή της με τον πρόεδρο Moi,

Το Ευρωπαϊκό Κοινοβούλιο,

1. ζητεί την άμεση και άνευ όρων αποφυλάκιση των Koigi Wa Wamwere, Charles Kouria, Wamwere, James Maigwa και G. G. Njugauna Ngengi[semigr ]

2. καλεί τις αρχές της Κένυας να θέσουν τέρμα στις παρενοχλήσεις και τους εκφοβισμούς στους οποίους υποβάλλουν τους πολιτικούς τους αντιπάλους[semigr ]

3. αναθέτει στον Πρόεδρό του να διαβιβάσει το παρόν ψήφισμα στην Επιτροπή, το Συμβούλιο, τις κυβερνήσεις των κρατών μελών, τον πρόεδρο της Κένυας και τον Γενικό Γραμματέα του ΟΗΕ.
B4-1375, 1379 και 1396/95

Ψήφισμα σχετικά με την περίπτωση της κ. Boussouf και τη δολοφονία του M. M' Barek

Το Ευρωπαϊκό Κοινοβούλιο,

Α. έχοντας πληροφορηθεί τις απειλές κατά της κ. Μalika Boussouf, δημοσιογράφου αλγερινής ιθαγένειας,

Β. εκφράζοντας την ανησυχία του για την ασφάλεια πολυάριθμων δημοσιογράφων και συγγραφέων,

Γ. φρονώντας ότι μια πραγματική δημοκρατία θα πρέπει να έχει ως βασικό στόχο την προώθηση και την προάσπιση του κράτους δικαίου, την πολυφωνία και την ελευθερία έκφρασης και ότι η πάλη κατά της τρομοκρατίας δεν μπορεί επόυδενί να δικαιολογήσει την κατάργηση των στοιχειωδών αυτών δικαιωμάτων,

Δ. καταδικάζοντας τη δολοφονία του Μahiou M' Barek, διευθυντικού μέλους του Μετώπου των Σοσιαλιστικών Δυνάμεων (FFS), μιας από τις βασικότερες αντιπολιτευτικές δημοκρατικές δυνάμεις στην Αλγερία, ο οποίος δολοφονήθηκε στο κατώφλι της οικίας του, στις 4 Νοεμβρίου 1995,

Το Ευρωπαϊκό Κοινοβούλιο,

1. ζητεί από τις αρχές της Αλγερίας να εγγυηθούν την ασφάλεια της κ. Boussouf, καθώς και όλων των δημοσιογράφων που ασκούν το επάγγελμά τους στην Αλγερία[semigr ]

2. εκφράζει τα συλλυπητήριά του στην οικογένεια του M. M' Barek και στο FFS[semigr ]

3. ζητεί από το Συμβούλιο και την Επιτροπή να μεριμνήσουν ώστε, κατά τους επόμενους μήνες και για τις συμφωνίες που πρόκειται να συναφθούν, η αλγερινή κυβέρνηση να εγγυηθεί τον σεβασμό των ανθρωπίνων δικαιωμάτων, της δημοκρατίας και της ελευθερίας γνώμης και έκφρασης στη χώρα της[semigr ]

4. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή, καθώς και στην αλγερινή κυβέρνηση.
B4-1170/95

Ψήφισμα σχετικά με την περίπτωση του κ. Abu-Jamal στις Ηνωμένες Πολιτείες

Το Ευρωπαϊκό Κοινοβούλιο,

- υπενθυμίζοντας το ψήφισμά του της 15ης Ιουνίου 1995, σχετικά με την ποινή του θανάτου στις Ηνωμένες Πολιτείες και την περίπτωση Abu-Jamal ((ΣΠ της ημερομηνίας αυτής, Μέρος ΙΙ, σημείο 16 ζ).)),

Α. έχοντας υπόψη ότι ο κ. Abu-Jamal καταδικάστηκε σε θάνατο, τον Δεκέμβριο του 1982,

Β. λαμβάνοντας υπόψη ότι αυτή η θανατική καταδίκη ξεσήκωσε κίνημα διαμαρτυρίας ανά τον κόσμο, το οποίο ανάγκασε τις δικαστικές αρχές της Πενσυλβανίας να αναστείλουν την εκτέλεση που είχε ορισθεί για τις 17 Αυγούστου 1995,

Γ. διακατεχόμενο από ζωηρές ανησυχίες λόγω της άρνησης του δικαστή της Φιλαδελφείας να κινήσει την αναθεώρηση της δίκης του κ. Abu-Jamal,

Δ. υπενθυμίζοντας ότι ο κ. Abu-Jamal καταδικάστηκε σε θάνατο το 1982 κατόπιν πολιτικής μηχανορραφίας και σκηνοθετημένης δίκης,

Ε. λαμβάνοντας υπόψη τις εκκλήσεις εκ μέρους πολυάριθμων προσωπικοτήτων και αρχηγών κυβερνήσεων, συλλόγων για την υπεράσπιση των ανθρώπινων δικαιωμάτων, συνδικάτων και πολιτικών κομμάτων από ολόκληρο τον κόσμο για να σωθεί η ζωή του κ. Abu-Jamal,

1. επαναλαμβάνει το αίτημά του για αναθεώρηση της δίκης του κ. Abu-Jamal[semigr ]

2. καλεί τις αρχές της Ευρωπαϊκής Ένωσης και τις κυβερνήσεις των κρατών μελών να παρέμβουν στις αρχές της Πενσυλβανίας για να εμποδίσουν την εκτέλεση και να επιτύχουν την αναθεώρηση της δίκης[semigr ]

3. αναθέτει στον Πρόεδρό του να διαβιβάσει το παρόν ψήφισμα στο Συμβούλιο και την Επιτροπή, τις κυβερνήσεις και τα κοινοβούλια των κρατών μελών, τον Πρόεδρο των Ηνωμένων Πολιτειών καθώς και στον κυβερνήτη της Πολιτείας της Πενσυλβανίας.
B4-1270/95

Ψήφισμα σχετικά με τη δολοφονία χωρικών στη Γουατεμάλα

Το Ευρωπαϊκό Κοινοβούλιο,

Α. έχοντας υπόψη ότι την 5η Οκτωβρίου 1995 περίπολος του στρατού επιτέθηκε κατά της κοινότητας «Aurora 8 de Octubre», στο δήμο του Chisec, και δολοφόνησε 11 χωρικούς, μεταξύ των οποίων 2 παιδιά, και τραυμάτισε άλλους 18,

Β. έχοντας υπόψη ότι ο Πρόεδρος της Γουατεμάλας ανέλαβε την ευθύνη για τα γεγονότα αυτά και ότι παραιτήθηκε ο Υπουργός Αμύνης κ. Mario Enrνquez,

Γ. έχοντας υπόψη τη Σφαιρική Συμφωνία για τα Ανθρώπινα Δικαιώματα που υπογράφηκε το Μάρτιο 1994 από την κυβέρνηση και τις ανταρτικές δυνάμεις,

Δ. έχοντας υπόψη ότι αυτή η ομάδα χωρικών συμπεριλαμβάνεται στους περίπου 45.000 χωρικούς που είχαν εγκαταλείψει τη χώρα και έχουν αρχίσει πλέον να επιστρέφουν,

Το Ευρωπαϊκό Κοινοβούλιο,

1. καταδικάζει τη δολοφονία των χωρικών, ζητεί την πλήρη διαλεύκανση των γεγονότων και την παραδειγματική τιμωρία των ενόχων;

2. εκφράζει την ικανοποίησή του για την απόφαση του Προέδρου της Δημοκρατίας να απομακρύνει το διοικητή της στρατιωτικής ζώνης του Cobαn και να δεχθεί την παραίτηση του Υπουργού Αμύνης, ως απτή απόδειξη της βούλησής του να καταπολεμήσει την ατιμωρησία;

3. ελπίζει ότι οι εντολές του Προέδρου της Δημοκρατίας προς το Εθνικό Ταμείο για την Ειρήνη θα καταλήξουν στην ταχεία χορήγηση αποζημίωσης στους συγγενείς των θυμάτων της κοινότητας «Aurora 8 de octubre»;

4. ζητεί να λάβουν οι δημόσιες αρχές όλα τα απαιτούμενα μέτρα ούτως ώστε να εγγυηθούν την ασφάλεια των χωρικών που επιστρέφουν στη χώρα ώστε να αποφευχθεί η επανάληψη στο μέλλον τέτοιων λυπηρών γεγονότων;

5. αναθέτει στον Πρόεδρό του να διαβιβάσει το παρόν ψήφισμα στην Επιτροπή, στο Συμβούλιο, στην κυβέρνηση της Γουατεμάλας, στην Προεδρική Επιτροπή για τα Ανθρώπινα Δικαιώματα, στην Υπηρεσία της Αρχιεπισκοπής για τα Ανθρώπινα Δικαιώματα, στην Ένωση για τα Ανθρώπινα Δικαιώματα και στην Οργάνωση του ΟΗΕ για την Ειρήνη στη Γουατεμάλα.
B4-1231, 1244, 1255, 1261 και 1291/95

Ψήφισμα σχετικά με τη δολοφονία δύο ιεραποστόλων και μιας εθελόντριας στο Μπουρούντι

Το Ευρωπαϊκό Κοινοβούλιο,

Α. αποτροπιασμένο από τη βάρβαρη δολοφονία των Ξαβιεριανών ιεραποστόλων πατέρων Ottorino Maule και Aldo Marchiol και της λαϊκής εθελόντριας Catina Gubert, της ιεραποστολής του Buyengero στο Μπουρούντι, στις 30 Σεπτεμβρίου 1995,

Β. λαμβάνοντας υπόψη τον προμελετημένο χαρακτήρα της δολοφονίας αυτής, όπως προκύπτει σαφώς από τον τρόπο που πραγματοποιήθηκε, δολοφονία η οποία είχε ως θύματα ανυπεράσπιστους ιεραποστόλους οι οποίοι από εικοσαετίας και πλέον προσέφεραν τις υπηρεσίες τους στη χώρα αυτή,

Γ. εκφράζοντας την ανησυχία του για τις συνθήκες κλιμακούμενης βίας και εκφοβισμού εκ μέρους των ακραίων στοιχείων, που στρέφονται κυρίως εναντίον όσων ανθίστανται, καταγγέλοντας με θάρρος τα στοιχεία αυτά και κυρίως, αναλαμβάνοντας συγκεκριμένες δράσεις ανθρώπινης αλληλεγγύης υπέρ των πληθυσμών,

Δ. υπενθυμίζοντας ότι το σοβαρό επεισόδιο είναι συνέπεια του κλίματος βίας το οποίο, μετά το πραξικόπημα της 21ης Οκτωβρίου 1993 κατά το οποίο δολοφονήθηκε ο πρώτος δημοκρατικώς εκλεγείς πρόεδρος Melchior Ndadaye έχει προκαλέσει μεγάλο αριθμό αθώων θυμάτων μεταξύ των οποίων δεν είναι λίγοι οι εντόπιοι κληρικοί, εγκλήματα των οποίων δεν έχουν ακόμη εντοπισθεί οι υπαίτιοι,

Το Ευρωπαϊκό Κοινοβούλιο,

1. καταδικάζει έντονα αυτές τις δολοφονίες και εκφράζει τα συλλυπητήριά του στους οικείους των θυμάτων και στο τάγμα των Ξαβιεριανών μοναχών;

2. ζητεί από την κυβέρνηση του Μπουρούντι να διενεργήσει αμέσως σε αυστηρές ανακρίσεις για τη διαλεύκανση του θανάτου των δύο Ιταλών ιεραποστόλων και της λαϊκής εθελόντριας

3. επιβεβαιώνει την πλήρη υποστήριξή του σε όλους όσους έχουν αφοσιωθεί στη συνεργασία για την ανάπτυξη στον κόσμο, είτε είναι κληρικοί είτε λαϊκοί;

4. ζητεί από το Συμβούλιο να λαμβάνει προπάντων υπόψη, όταν δεσμεύεται να προωθήσει προληπτικές δράσεις για την καταστολή της βίας σε ολόκληρη την περιοχή, την ανάγκη προστασίας και κατάλληλης υποστήριξης όλων εκείνων που εργάζονται για να ανακουφίσουν, με την ανθρωπιστική δράση τους, τους πληθυσμούς από τα δεινά τους;

5. καλεί την Ευρωπαϊκή Ένωση και τη Διεθνή Κοινότητα να εντείνουν τη συνεργασία στο δικαστικό τομέα με το Μπουρούντι, ανταποκρινόμενες στα αιτήματα της κυβέρνησης της Bujumbura η οποία από καιρό ζητεί βοήθεια για την κατάρτιση των δικαστών, την προσωπική προστασία τους και την επαναλειτουργία των διοικητικών υπηρεσιών της Δικαιοσύνης;

6. ζητεί επιμόνως, για άλλη μια φορά, από το Συμβούλιο και την Επιτροπή, να υλοποιήσουν, ταχέως όλες τις αποφάσεις που έχουν ήδη λάβει για το Μπουρούντι και ειδικότερα το γενικό σχέδιο δράσης που ενέκρινε το Συμβούλιο στην Καρκασόν;

7. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή, την Κυβέρνηση του Μπουρούντι, το Γενικό Γραμματέα των Ηνωμένων Εθνών και τον ΟΑΕ.
B4-1151, 1161, 1180 και 1181/95

Ψήφισμα σχετικά με την θανατική καταδίκη της Sarah Balabagan στα Αραβικά Εμιράτα

Το Ευρωπαϊκό Κοινοβούλιο,

- έχοντας υπόψη τη σύμβαση του 1979 σχετικά με την εξάλειψη παντός είδους διακρίσεων εις βάρος των γυναικών[semigr ]

- έχοντας υπόψη τη δήλωση της Παγκόσμιας Διάσκεψης των Ηνωμένων Εθνών για τα Δικαιώματα του Ανθρώπου που πραγματοποιήθηκε το 1993, στη Βιέννη,

- έχοντας υπόψη τη δήλωση των Ηνωμένων Εθνών, του Δεκεμβρίου του 1993, σχετικά με την εξάλειψη της βίας κατά των γυναικών,

Α. συγκλονισμένο από την καταδίκη σε θάνατο, στις 16 Σεπτεμβρίου 1995, για το φόνο του εργοδότη της, της Sarah Balabagan, μιας μωαμεθανής Φιλιππινέζας 16 ετών στα Ηνωμένα Αραβικά Εμιράτα, ανατρέποντας έτσι παλαιότερη καταδίκη σε επταετή φυλάκιση και καταβολή αποζημίωσης από την οικογένεια του εργοδότη,

Β. επισημαίνοντας ότι σε προηγούμενη απόφαση δικαστηρίου αναγνωριζόταν ότι ο δολοφονηθείς την είχε βιάσει και ότι η οικογένεια του νεκρού κλήθηκε από το δικαστήριο να της καταβάλει αποζημίωση,

Γ. υπενθυμίζοντας ότι ο βιασμός αποτελεί κακούργημα και έγκλημα εις βάρος της φυσικής και ψυχικής ακεραιότητας των γυναικών και ότι ο φόνος του βιαστή από την Sarah Balabagan μπορεί να θεωρηθεί ενέργεια νόμιμης άμυνας, όπως είχε υποστηρίξει ο συνήγορός της,

Δ. λαμβάνοντας υπόψη ότι χιλιάδες αλλοδαπές οικιακές βοηθοί εγκαταλείπουν τις αραβικές χώρες του Κόλπου κάθε χρόνο λόγω κακής μεταχείρισης εκ μέρους των εργοδοτών τους, καθώς και τις αποφάσεις που εξέδωσαν δικαστήρια για διάφορες τέτοιες υποθέσεις,

1. πιστεύει ότι η εκτέλεση οποιουδήποτε ατόμου, υπό αυτές τις περιστάσεις, προκαλεί αγανάκτηση ακόμη και σε όσους δεν αντιτίθενται για λόγους αρχής στη θανατική ποινή[semigr ]

2. ζητεί από τις αρμόδιες αρχές των ΗΑΕ να επανεξετάσουν την υπόθεση της Sarah Balabagan και ζητεί από τον πρόεδρο των ΗΑΕ σεΐχη Zaid Bin Sultan al-Nahayan να εξετάσει την περίπτωση χορήγησης προεδρικής χάρης[semigr ]

3. καλεί το Συμβούλιο να καταστήσει σαφή στην κυβέρνηση των Ηνωμένων Αραβικών Εμιράτων τη βαθειά ανησυχία του σχετικά με αυτή την υπόθεση και να τονίσει ότι η εκτέλεση της καταδικαστικής απόφασης θα βλάψει τις σχέσεις της ΕΕ με τα Ηνωμένα Αραβικά Εμιράτα[semigr ]

4. απαιτεί από την κυβέρνηση των Ηνωμένων Αραβικών Εμιράτων να σεβασθούν τις διεθνείς συμβάσεις[semigr ]

5. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, στην Επιτροπή και στις κυβερνήσεις των Φιλιππίνων και των Ηνωμένων Αραβικών Εμιράτων.